b'\n_START_ARTICLE_\nVII. legija Claudia\n_START_PARAGRAPH_\nVII. klavdijska legija (latinsko Legio septima Clavdia Pia Fidelis) je bila rimska legija, ki jo je leta 65 pr. n. \xc5\xa1t. v Hispaniji ustanovil Pompej. Njena simbola sta bila bik in lev._NEWLINE_VII. legija je bila ustanovljena isto\xc4\x8dasno s VI., VIII. in IX. legijo in je skupaj z X. legijo spadala med najstarej\xc5\xa1e voja\xc5\xa1ke enote rimske armade. Okoli leta 58 pr. n. \xc5\xa1t. jo je Cezar premestil v Cisalpsko Galijo, kjer se je skupaj z njim vojskovala v vseh galskih vojnah. Cezar v svojih Komentarjih galskih vojn omenja, da se je bojevala proti Nervijcem, verjetno pa se je udele\xc5\xbeila tudi vojnih pohodov v zahodno Galijo, ki jih je vodil Cezarjev namestnik Kras. Leta 56 pr. n. \xc5\xa1t. se je udele\xc5\xbeila pohoda proti Venetom. Med krizo, ki jo je povzro\xc4\x8dil upor Galcev pod Vercingetoriksovim vodstvom, se je borila v okolico Lutecije, zagotovo pa se je udele\xc5\xbeila tudi obleganja Alesije in obra\xc4\x8dunavanj z Belovaki v severni Galiji._NEWLINE_VII. legija Claudia je bila ena od dveh legij, ki se je udele\xc5\xbeila Cezarjevih invazij na Britanijo leta 55 in 54 pr. n. \xc5\xa1t. in igrala klju\xc4\x8dno vlogo v bitki pri Farzalu leta 48 pr. n. \xc5\xa1t.. Aktivna je bila najmanj do konca 4. stoletja kot obmejna stra\xc5\xbea na srednji Donavi._NEWLINE_V VII. legiji je slu\xc5\xbeil rimski vojak Tiberij Klavdij Maksim, ki je cesarju Trajanu prinesel glavo da\xc4\x8daskega kralja Decebala.'